**ՀԱՇՎԵՏՎՈՒԹՅՈՒՆ**

**ՏԵՂԱԿԱՆ ԻՆՔՆԱԿԱՌԱՎԱՐՄԱՆ ԵՎ ՀԱՆՐԱՊԵՏԱԿԱՆ ԳՈՐԾԱԴԻՐ ՄԱՐՄԻՆՆԵՐԻ ՀԱՐՑԵՐՈՎ ՎԱՐՉՈՒԹՅԱՆ 2015թ. ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ ՄԱՍԻՆ**

**ՏԱՐԱԾՔԱՅԻՆ ԿԱՌԱՎԱՐՈՒՄ ԵՎ ՏԵՂԱԿԱՆ ԻՆՔՆԱԿԱՌԱՎԱՐՈՒՄ**

Հիմք ընդունելով ՀՀ Տավուշի մարզպետարանի աշխատակազմի տեղական ինքնակառավարման և հանրապետական գործադիր մարմինների հարցերով վարչության 2015թ. աշխատանքային ծրագիրը և ղեկավարվելով ՀՀ Տավուշի մարզպետի հանձնարարականներով, վարչության, մարզի հանրապետական գործադիր մարմինների տարածքային ստորաբաժանումների, ՏԻ մարմինների և այլ կազմակերպությունների հետ համակարգված համագործակցության արդյունքում 2015թ. ապահովվել է նախատեսված ծրագրերի իրականացումը:

Մասնավորապես, <<Տեղական ինքնակառավարման մասին>> ՀՀ Օրենքի 77.1-րդ և 77.2-րդ հոդվածների պահանջների կատարման կարգով և ղեկավարվելով ՀՀ տարածքային կառավարման և արտակարգ իրավիճակների նախարարի 27.12.2014թ. թիվ 282-Ա <<Վարչական հսկողության 2015թ. աշխատանքային ծրագիրը հաստատելու մասին>> հրամանով նախատեսվել և ըստ եռամսյակների սահմանված գրաֆիկով իրականացվել է վարչական և ֆինանսական հսկողություն մարզի 21 համայնքների ղեկավարների և ավագանիների կողմից իրականացված լիազորությունների նկատմամբ:

Հսկողության արդյունքների վերլուծությամբ պարզվել է, որ վերջին տարիներին մարզպետարան-համայնքների ղեկավարների աշխատակազմեր համագործակցությունը դրական արդյունք է տվել: Մասնավորապես. բարձրացել է համայնքային ծառայողների իրավական գրագիտությունն ու պատասխանատվությունը:

Համայնքներում իրականացված հսկողության արդյունքում նկատվել են հետևյալ հիմնական խախտումները.

Չի պահպանվել <<Իրավական ակտերի մասին>> ՀՀ օրենքի 37-րդ 40-րդ և 41-րդ հոդվածների, <<Գնումների մասին>> ՀՀ օրենքի, <<Տեղական ինքնակառավարման մասին>> ՀՀ օրենքի 69-րդ հոդվածի, <<Համայնքային ծառայության մասին>> ՀՀ օրենքի 13-րդ հոդվածի 3-րդ մասի պահանջները:

Չնայած նրան, որ բազմիցս համայնքների ղեկավարներին տրվել են գրավոր զգուշացումներ համայնքներում տրվող շինթույլտվությունների և ավարտական ակտերի օրինակները մարզպետարան ներկայացնելու համար, սակայն ՀՀ կառավարության 02.02.2002թ. թիվ 91-Ն և 626-Ն որոշումների կարգը մարզի համայնքների մի մասում դեռևս չի պահպանվում:

2015թ. տեղի են ունեցել <<Հայաստանի Հանրապետության Սահմանադրության փոփոխությունների>> և <<Համայնքների խոշորացման>> հանրաքվեներ, տեղական ինքնակառավարման մարմինների ընտրություններ (Խաշթառակ, Իջևան, Վարագավան, Ակնաղբյուր և Ներքին Ծաղկավան համայնքի ղեկավարի, Խաշթառակ, Սարիգյուղ, Պառավաքար, Իջևան և Գետահովիտ՝ համայնքի ավագանու), որոնք անցել են կազմակերպված և բարձր մակարդակով, դիմում- բողոքներ չեն եղել:

ՀՀ Տավուշի մարզի համայնքներում 29.12.2015թ.-ի դրությամբ համայնքային ծառայողների փաստացի թիվը 318-է, որից 60-ը զբաղեցնում են համայնքային ծառայության գլխավոր, 60-ը առաջատար և 198 կրտսեր պաշտոններ:

<<Համայնքային ծառայության մասին>> ՀՀ օրենքի պահանջի համաձայն մարզի 71 համայնքային ծառայողներ ս/թ հունիսի 15-ից հուլիսի 9-ը Իջևան, Բերդ, Դիլիջան և Նոյեմբերյան քաղաքներում, չորս խմբերով, անցել են վերապատրաստման դասընթացներ: Գործընթացում ներգրավված են եղել ՀՀ փոխվարչապետ, տարածքային կառավարման նախարարի կողմից հաստատված ցուցակում ընդգրկված դասընթացավարներ:

Դասընթացներն անց են կացվել ՀՀ տարածքային կառավարման նախարարի կողմից հաստատված վերապատրաստման ծրագրից բխող դասացուցակներին համապատասխան:

Վերապատրաստված չորս խմբերը կազմված են եղել 18 մասնակիցներից:

Համայնքային ծառայողների վերապատրաստման գործընթացի նկատմամբ իրականացվել է պատշաճ վերահսկողություն, և արդյունքները ժամանակին ներկայացվել են Հայաստանի Հանրապետության տարածքային կառավարման նախարարություն:

Ապահովվել է համայնքային ծառայության թափուր պաշտոնները համալրելու համար հայտարարված մրցույթների հրապարակայնությունը.տեղադրվել են [www.azdarar.am](http://www.azdarar.am) և մարզպետարանի ինտերնետային կայք-էջերում,փակցվել են Տավուշի մարզպետարանի հայտարարությունների վահանակի վրա, և Հայաստանի Հանրապետության տարածքային կառավարման և արտակարգ իրավիճակների նախարարություն է ներկայացվել հայտարարված մրցույթների ժամանակացույցը:

2015թ ընթացքում ՀՀ Տավուշի մարզի համայնքների ղեկավարների որոշումներով նշանակվել են աշխատակազմերի համայնքային ծառայողների ատեստավորումներ և համայնքային ծառայության թափուր պաշտոնների մրցույթներ: 35 համայնքներում ատեստավորվել են 90 համայնքային ծառայողներ, 28 համայնքներում հայտարարվել են 47 թափուր պաշտոնների համար մրցույթներ, որոնցից 31-ը կայացել են, իսկ 16-ը չեն կայացել համապատասխան թեկնածուներ չլինելու պատճառով:

2015թ. հոկտեմբերի 13-ից- 24-ը ուսումնասիրություններ են կատարվել մարզի Կողբի, Պտղավանի, Հաղթանակի, Բագրատաշենի, Ակնաղբյուրի, Լուսահովիտի, Ջուջևանի, Զորականի և Դիտավանի գյուղապետարանների աշխատակազմերի կադրային գործի վարման նկատմամբ վերահսկողություն իրականացնելու, առկա խնդիրների լուծմանն ուղղված առաջարկություններ և անհրաժեշտ պարզաբանումներ ներկայացնելու նպատակով:

Ուսումնասիրությունների արդյունքում ՀՀ տարածքային կառավարման նախարարության համայնքային ծառայության հարցերով վարչության կողմից ներկայացվել է զեկուցագիր, որտեղ մանրակրկիտ վեր են հանվել թերություններն ու բացթողումները:Զեկուցագրում նշված թերությունները քննարկվել են համայնքների ղեկավարների և աշխատակազմերի քարտուղարների հետ,որոնք սահմանված ժամկետներում վերացվել են, և դրանց վերաբերյալ տեղեկատվությունը ներկայացվել է ՀՀ տարածքային կառավարման նախարարություն:

ՀՀ Տավուշի մարզի համայնքներում աշխատանքային հարաբերությունների ձևավորման սահմանված կարգի խախտման դեպքեր չեն արձանագրվել:

Սահմանված կարգով և ժամկետում համայնքային ծառայողների վերաբերյալ տվյալների գրառվում է էլեկտրոնային գրանցամատյանում:

**ԿԱՊ, ՀԵՌՈՒՍՏԱՏԵՍՈՒԹՅՈՒՆ, ԷՆԵՐԳԵՏԻԿԱ**

Մարզի գյուղական համայնքների մեծ մասում ապամոնտաժվել են նախկին անալոգային ավտոմատ հեռախոսակայանները, դրանք փոխարինվել են CDM-A տիպի թվային եթերային հեռախոսակապով: Այն ունի տեխնիկական հնարավորություն գյուղական համայնքներին ապահովելու հուսալի ինտերնետ կապով, որի շնորհիվ գյուղերում համացանցի ծառայությունից օգտվում են 4700 բաժանորդներ:

<<Արմենտելը>> միջոցներ է ձեռք առնում բջջային հեռախոսակապի ցանցը ընդլայնելու և կապի բարձր որակ ապահովելու համար: Թվայնացումից և վերազինումից հետո լարային ցանցով Hi-line-ի ինտերնետ կապից օգտվում է մոտ 9840 բաժանորդ:

Մարզի տարածքում բջջային որակյալ հեռախոսակապ է ապահովվում<<Արմենտել-Բիլայն>>, <<Վիվա-Սելլ>> և <<Օրանժ>> օպերատորների տեղադրած նորագույն սարքավորումների միջոցով:

Հայաստանի Հանրապետության փոստային կապի ՙՀայփոստ-թրաստ՚ ԲԲԸ Տավուշի մարզի չորս փոստային մասնաճյուղերը սպասարկում են բոլոր 62 համայնքները: Գործում են 9 քաղաքային և 45 գյուղական փոստային բաժանմունքներ:

ՀՀ Տավուշի մարզում հեռուստահաղորդումներն իրականացվում են <<Հայաստանի հեռուստատեսային և ռադիոհաղորդիչ ցանց>> ՓԲԸ Տավուշի տարածքային բաժնի կողմից՝ 33 թվային կայանների միջոցով: Հեռարձակվում են Հ-1, Հ-2, RTR-PLANETA, <<Արմենիա>>, <<Կենտրոն>>, <<Երկիր-Մեդիա>> և <<Շանթ>>, <<Շողակաթ>> և մարզային <<Տավուշ TV>> ծրագրերը: Հեռարձակվում է նաև <<Իջևան TV >> տեղական ծրագիրը:

Մարզի 7 գլխավոր կայանների վերազինմանը զուգահեռ կառուցվել են ներքոհիշյալ նոր թվային կայանները. Չինարի, Այգեձոր, Էրիձոր, Այգեստան, Արծվաբերդ, Մովսես, Նորաշեն, Տավուշ, Իծաքար, Չինչին, Դեբեդավան, Բարեկամավան, Կոթի, Գանձաքար, Ազատամուտ, Վազաշեն, Կիրանց, Հաղարծին, Թեղուտ, Ներքին Գոշ, Վերին Գոշ, Խաչարձան, Աղավնավանք, <<Լեռնային Հայաստան>>, Վասիլև, Բլդանչայ: Արդյունքում մարզի ամբողջ տարածքը ընդգրկվել է թվային հեռուստահաղորդումների ծածկույթում:

2015թ. մարզի տարածքում հիմնականում ապահովվել է անխափան և առցանց լուրջ վթարների էլեկտրամատակարարում: Այդ ընթացքում ,,ՀԱՅԱՍՏԱՆԻ ԷԼԵԿՏՐԱԿԱՆ ՑԱՆՑԵՐ,, ՓԲԸ ,,Աղստև,, մասնաճյուղի միջոցով փոխարինվել է 685 հենասյուն (419 երկաթբետոնյա և 266 փայտյա), ամբողջությամբ վերանորոգվել է 205 10-6/0,4 կՎ ենթակայանններ (էլ. սարքավորումներ, տանիքներ, ներքին և արտաքին հարդարման աշխատանքներ), գործող ցանցին են միացել 1 հատ 35/6 կՎ և 9 հատ 6-10/0,4 կՎ տրանսֆորմատորային ենթակայաններ, նորոգվել են մոտ 730 մ բարձր լարման և ավելի քան 7800 գծամետր ցածր լարման օդային գծեր, որոնց շուրջ 20 տոկոսը փոխարինվել է նորով:

Նոր սպառողների (բնակիչ-բաժանորդներ և այլ սպառողներ) էլ. մատակարարման համար կառուցվել են նոր 10-6-0,4-0,22 կՎ էլ. հաղորդման գծեր:

ՀՀ ֆինանսների նախարարության Դիլիջանի ուսումնական կենտրոնի անխափան էլ. սնուցման ապահովման նպատակով կառուցվել են 35/6 կՎ ենթակայան, վերակառուցվել և վերազինվել է 35/10 կՎ ,,Վանք,, ենթակայանը:

Նորոգվել են 110-35 կՎ 13 ենթակայաններ, որոնց մի մասում տեղադրվել են նոր բջիջներ և մոտ 31 կմ 110-35 կվ օդային գծեր:

2015թ. հարկադիր անջատումների քանակը նվազել է, որն արդյունք է մասնաճյուղի անձնակազմի արհեստավարժ աշխատանքի:

Մարզում գործում են 13 փոքր ՀԷԿ-եր, որոնց ընդհանուր դրվածքային հզորությունը կազմում է մոտ 19 ՄգՎտ:

Մարզպետարանի կողմից մարզի 6 չգազիֆիկացված համայնքների գազիֆիկացման խնդիրը ՀՀ Էներգետիկայի նախարարություն ներկայացվելուց հետո ընդգրկվել է 2016-2018թթ. ՄԺԾԾ-ում: 2013-14թթ. գազիֆիկացման աշխատանքներ են իրականացվել Նոյեմբերյանի տարածաշրջանի 9 և Իջևանի տարածաշրջանի 4 համայնքներում: Նշված բնակավայրերից գազիֆիկացման աշխատանքներն ավարտվել են Ոսկեպար, Բաղանիս, Ոսկևան, Կոթի, Բարեկամավան և Հովք համայնքներում, որոնց հանձնման-ընդունման /շահագործման/ աշխատանքներն ավարտվել են 2015թ.: Այժմ IFAD-ի ծրագրով գազիֆիկացվում են Դեբեդավան, Բագրատաշեն, Դեղձավան, Պտղավան, Ջուջևան, Խաչարձան, Գոշ, Աղավնավանք, Նավուր և Իծաքար բնակավայրերը, որոնց շինմոնտաժային աշխատանքները կավարտվեն 2016 թվականին: Բերքաբեր, Աճարկուտ և Կիրանց բնակավայրերում գազիֆիկացման աշխատանքներ դեռևս չեն իրականացվում:

Մարզի 19 բնակավայրերի գազիֆիկացման ավարտից հետո գազից կարող են օգտվել ևս 6000 բաժանորդներ:

Սերտ համագործակցություն է ապահովվում <<Հայաստանի վերականգնվող էներգետիկայի և էներգախնայողության>> հիմնադրամի հետ, մարզպետարանի աշխատակազմի համապատասխան պաշտոնատար անձինք [մասնակցում են կազմակերպվող հանդիպում-քննարկումներին:](https://mul.tavush.region.am/tasks/task.php?mid=35998&tid=5367&r=%2Finbox%2F)

<<Գազպրոմ-Արմենիա>> -ը իր ֆինանսական միջոցների հաշվին ստորգետնյա վթարային հատվածների վերանորոգման և վերականգնման աշխատանքներ են իրականացրել մարզի Այրում, Դիլիջան և Իջևան քաղաքների մի շարք փողոցներում, ինչպես նաև Պառավաքար և Վ. Ծաղկավան համայնքներում:

Մարզի համայնքներում 2015թ. ընթացքում մասնավոր ներդրումների արդյունքում գազիֆիկացվել են 259 առանձնատներ: Ոչ պետական միջոցներով գազիֆիկացվել են ընդհանուր առմամբ 35 օբյեկտներ:

Ըստ <<Գազպրոմ-Արմենիա>> ՓԲԸ Տավուշի ԳԳՄ-ի տարեվերջյան տվյալների մարզի գազիֆիկացված համայնքների բաժանորդների թիվը նախորդ տարվա համեմատությամբ աճել է359-ով, հասնելով 26673-ի, որից բազմաբնակարան շենքերում 7600, իսկ առանձնատներում 18814:

Վարչությունը համագործակցված աշխատանքներ է իրականացրել մարզում գործող կրոնական կազմակերպությունների և ազգային փոքրամասությունները ներկայացնող հասարակական կառույցների հետ սերտ համագործակցություն ապահովելու և համատեղ ծրագրեր իրականացնելու ոլորտում:

Վարչությունն իրակացրել է նաև այլ չնախատեսված գործառույթներ:

ՏԻ ԵՎ ՀԳՄ ՀԱՐՑԵՐՈՎ ՎԱՐՉՈՒԹՅԱՆ ՊԵՏ՝ Մ. ՄԽԻԹԱՐՅԱՆ